ผู้ว่าราชการกรุงเทพมหานคร หารือร่วมกับกรมชลประทาน หน่วยงานที่เกี่ยวข้อง วางแผน 3 ระยะ เร่งแก้ไขปัญหาน้ำท่วม กทม.
นายชัชชาติ สิทธิพันธุ์ ผู้ว่าราชการกรุงเทพมหานคร เปิดเผยหลังประชุมร่วมกับ รศ.ดร. เสรี ศุภราทิตย์ ผู้อำนวยการศูนย์การเปลี่ยนแปลงสภาพภูมิอากาศและภัยพิบัติ ม.รังสิต และหน่วยงานที่เกี่ยวข้อง เพื่อเตรียมการป้องกันและลดผลกระทบน้ำท่วม ว่า วันนี้ได้มีการประชุมหารือถึงการแก้ไขปัญหาน้ำท่วม ซึ่งที่ประชุมได้แสดงให้เห็นถึงสภาพอากาศที่เปลี่ยนแปลงไปของโลก มีปริมาณฝนที่เพิ่มขึ้นสังเกตจากเดือนที่ผ่านมาที่มีปริมาณสูงถึงร้อยละ 150 ส่งผลให้เกิดน้ำท่วม จึงจำเป็นต้องมีแผนรองรับปรับยุทธศาสตร์ โดยที่ประชุมได้มีเสนอแผนระยะสั้น กลาง และยาว โดยระยะสั้น มีแผนให้กรุงเทพมหานคร เป็นศูนย์บัญชาการให้ผู้อำนวยการเขตมีส่วนร่วมกับประชาชนแต่ละพื้นที่ โดยให้สำนัการระบายน้ำกำกับดูแลน้ำ พร้อมมองว่าการนำชุมชนประชาชนมีส่วนรวมแก้ไขปัญหา ชี้ปัญหาเพื่อหาทางออกร่วมกัน ส่วนระยะกลางและระยะยาว ที่ร่วมมือกับหน่วยงานที่เกี่ยวข้อง อาทิ กรมชลประทาน พื้นที่จังหวัดต่างๆ และที่สำคัญแผนการระบายน้ำกรมชลประทานและระดับจังหวัดจะต้องหารือร่วมกัน เช่นเดียวกับเรื่องฝุ่นที่ต้องหารือร่วมกัน เพื่อแก้ไขปัญหาให้ตรงจุดมากขึ้นในอนาคตผู้ว่าราชการกรุงเทพมหานคร กล่าวอีกว่า พื้นที่เขตลาดกระบังที่มีน้ำท่วมขังจำนวนมาก พบว่าจากรายงานคลองประเวศระดับน้ำลดลง เหลือเพียงชุมชนย่อยๆ ที่ต้องเข้าไปดูแลติดตั้งเครื่องสูบน้ำออก โดยขณะนี้ได้ประกาศเป็นเขตภัยพิบัติแล้ว เนื่องจากเขตลาดกระบังมีทั้งพื้นที่เกษตรกรรม ต้องได้รับการเยียวยา